იუნის კენედი შრაივერი
იუნის მერი კენედი შრაივერი (ინგლ. Eunice Mary Kennedy Shriver; დ. 10 ივლისი, 1921 – გ. 11 აგვისტო, 2009) — ამერიკელი ქველმოქმედი და კენედის ოჯახის წევრი. იყო სპეციალური ოლიმპიადის დამფუძნებელი, რომელიც სპორტული ორგანიზაციაა ფიზიკური და ინტელექტუალური შეზღუდული შესაძლებლობის მქონე პირებისთვის. ინვალიდთა სახელით გაწეული ძალისხმევისთვის შრაივერი 1984 წელს დაჯილდოვდა თავისუფლების საპრეზიდენტო მედლით. ის იყო აშშ-ს პრეზიდენტის ჯონ კენედის, ამერიკელი სენატორების რობერტ ფ. კენედის, როუზმერი კენედის და აშშ-ს ელჩის, ჟან კენედი სმიტის და. დაქორწინებული იყო სარჯენტ შრაივერზე, რომელიც იყო შეერთებული შტატების ელჩი საფრანგეთში და დემოკრატიული პარტიის კანდიდატი შეერთებული შტატების ვიცე-პრეზიდენტის პოსტზე 1972 წელს.